b'\n_START_ARTICLE_\nLo\xc4\x8ditev spina in naboja\n_START_PARAGRAPH_\nLo\xc4\x8ditev spina in naboja je v fiziki pojav, ki se ka\xc5\xbee v obliki nenavadnega obna\xc5\xa1anja elektronov, ki se nahajajo v tankih prevodnikih (nanocevka). Obna\xc5\xa1anje elektronov se mo\xc4\x8dno spremeni, ko se nahajajo zelo blizu. To izgleda kot, da se zelo te\xc5\xbeko gibljejo drug mimo drugega. Poskusi potekajo tako, da se poskrbi, da se elektroni gibljejo v nanocevki, ki se jo prinese v bli\xc5\xbeino kovine, da lahko elektroni s pomo\xc4\x8djo tunelskega pojava presko\xc4\x8dijo v nanocevko (kvantni vodnik). Poskus poteka samo nekaj stopinj nad absolutno ni\xc4\x8dlo  . Ka\xc5\xbee se v razpadu na dva kvazidelca (\xc4\x8deprav je elektron nedeljiv delec) od katerih je eden spinon, drugi pa holon. Prvi kvazidelec je nosilec spina, drugi pa naboja. Oba kvazidelca se ne gibljeta z enako hitrostjo . Elektron se lahko vedno obravnava kot vezano stanje dveh delcev od katerih prvi nosi spin, drugi pa elektri\xc4\x8dni naboj. V dolo\xc4\x8denih pogojih se kvazidelca lahko lo\xc4\x8dita v dva neodvisna delca. Nobenega od teh delcev se ne more imeti za kombinacijo vrzeli, fononov ali fotonov. Kvantna \xc5\xa1tevila kvazidelcev postanejo necela \xc5\xa1tevila (vsi obi\xc4\x8dajni delci imajo kvantna \xc5\xa1tevila, ki so vedno cela \xc5\xa1tevila)._NEWLINE_Prou\xc4\x8devanje nastanka spinonov in holonov bo v prihodnosti imelo velik vpliv na posebno vejo tehnologije, ki jo imenujejo spintronika. Spintronika bo omogo\xc4\x8dala shranjevanje podatkov na osnovi spina elektrona._NEWLINE_Elektron spada med fermione. Pri nastanku spinona in holona pa je eden izmed njiju fermion (podreja se Fermi-Diracovi statistiki), drugi pa bozon (podreja se Bose-Einsteinovi statistiki). Izbira vrste kvazidelca je poljubna, ker ni znane merljive koli\xc4\x8dine, s pomo\xc4\x8djo katere bi se lahko dolo\xc4\x8dilo vrsto kvazidelca._NEWLINE_Metodo za opazovanje lo\xc4\x8ditve spina in naboja je prvi predlagal angle\xc5\xa1ki fizik Duncane Haldane v letu 1981. S poskusom so predvidevanja potrdili na Univerzi v Cambridgeu in Birminghamu leta 2009.'